SWOST projekat – Početak kreiranja alata za samoevaluaciju rodne ravnopravnosti

Juče (12. oktobra 2021) između 15.00 i 17.00 h, pod rukovodstvom Centro Studi Cultura Sviluppo (CSCS), a putem zoom platforme, održan 13. sastanak u okviru projekta Sport bez stereotipa, ili u originalu „Sport without Stereotypes (SWOST)“.

Na ovom sastanku glavna tema je bila kreiranje online alata za samoevaluaciju rodne ravnopravnosti. Partneri su tokom sastanka predlagali kakvog oblika treba da budu pitanja a da se postigne optimalna efikasnost. Što znači da je neophodno ispitanicima ne oduzimati puno vremena a od njih dobiti sve potrebne informacije. Svaka partnerska institucija predložila je svoj koncept i obrazložila svoja dobra i loša iskustva. Koncepcija izgleda alata koji treba konstruisati je usvojena, a u narednom periodu radiće se na detaljima i na izradi sistema vrednovanja koji je njegov sastavni dio.

Predstavnik Univerziteta Crne Gore na današnjem sastanku bio je doc. dr Bojan Mašanović.

Sledeći sastanak planiran je za 27. oktobar.

Podsjetićemo da je cilj SWOST-a povećati učestvovanje i jednak pristup sportu, rješavajući rodne stereotipe i svaku diskriminaciju u sportu.

U projekat je uključeno 9 europskih zemalja, 11 organizacija (6 univerziteta i 5 sportskih organizacija / udruženja), odnosno preko eminentnih 20 stručnjaka.